Amigoe

Amigoe ta un korant di atardi di Kòrsou na idioma hulandes. E ta wòrdu distribuí  na Kòrsou, Aruba, Boneiru i Hulanda. E korant ta esun mas bieu den eksistensia kontinuo na Kòrsou.Ontslagen bij krant Amigoe, Antilliaans Dagblad via Knipselkrant-Curacao, 3 di yüni 2020 E ta establesé na Kaya Fraternan di Skèrpènè z/n, Scherpenheuvel.

 Historia 
E korant, ku originalmente tabatin e nòmber Amigoe di Curaçao, a ser fundá na desèmber 1883 pa kleronan di Orden di Dominikano. El a inisiá komo revista semanal katóliko pa e islanan di Kolonia Kòrsou. E promé edishon a sali dia 5 di yanüari 1884 bou enkargo di redaktor pater Jordanus Onderwater.Jos de Roo, Op het gebied van religie is Amigoe grauw, Amigoe (5 di yanuari 1984) 

E sirkulashon na Aruba a kuminsá den mesun aña 1884.Amanda C. Quick, World Press Encyclopedia (2003), p. 43 Inisialmente, e korant tabata sali semanalmente den dos idioma: hulandes i papiamentu.R. Severing & C. Weijer,  Gaining Perspective on Papiamentu Milestones and Achievements Komo e kombinashon di idioma tabata kousa konfushon,  a lanta La Cruz komo korant separá na papiamentu. 

Na 1935, a kuminsá publiká dos bes pa siman, riba djarason i djasabra. Desde 1 di mart 1941, e korant a bira un diario, ku publikashon tur dia, eksepto djadumingu. Dia 8 di yanüari 1985, Amigoe a introdusí un version online riba Internet; e ta un di e prome korantnan lokal ku un presensia digital.

E korant ta enfoká riba notisia aktual di Kòrsou, Aruba, Boneiru i otro parti di region Karibe Hulandes. E tambe ta inkluí notisia internashonal a traves di servisionan di notisia manera ANP i Reuters. Entre e rubrikanan regular por enkontra sekshonnan tokante politika, ekonomia, kultura, deporte, opinion, i avisunan ofisial.

Tur djasabra, ta saka e suplemento di wikènt yamá Ñapa, ku ta dediká su kontenido na tópikonan kultural, di entretenimentu, i reportahe spesial. Ñapa ta inkluí, entre otro, entrevista ku figuranan públiko, reseña di buki i pelíkula, kolumna kreativo, i temanan relashoná ku bida insular.

Edishonnan antiguo di e korant for di su inisio ta disponibel gratuitamente online via Delpher.nl, un repositorio digital ku ta ofresé akseso na korant, buki i revistanan di pasado den idioma hulandes.

 Restrukturashon 
Na fin di añanan setenta di siglo binti, Amigoe a kambia di man, ku e derechonan di e korant a wòrdu transferí na aksionistanan privá, inklusivo e kompania CITCO. Seguidamente el a wòrdu atkerí pa Jackie Voges, kende a dirigí e korant pa hopi aña. Citco verkoopt aandelen aan Jackie Voges (1931-2023), Amigoe (22 di ougùstùs 1995) Aktualmente, Michael Voges ta direktor.Hoofdredacteur Norman Serphos weg bij Amigoe, Curacao.nu (7 di novèmber 2023) 

 Eks-redaktor i reporteronan 

 Aart Broek (literatura)
 Peter Dicker (hefe di redakshon)
 Ambrosius Euwens (di dies hefe di redakshon, 1919-1926)
 Henry Habibe (literatura)
 Johan Hartog (di diestres hefe di redakshon, 1940-1946)
 Carel de Haseth (Ñapa)
 P.M.H. Hulsman (hefe di redakshon)
 Gustaaf de Jongh (deporte)
 René van Nie (kolumnista)
 Jordanus Onderwater (promé hefe di redakshon)
 Ronny Rens (hefe di redakshon)
 Jos de Roo (redaktor pagina di buki)
 Wim Rutgers (literatura)
 Norman Serphos (hefe di redakshon, 2019-2024)
 Petrus Verriet (hefe di redakshon, 1926-1931)
 R.J.C. Wahlen (di ocho hefe di redakshon, 1901-1918)

 Link eksterno 
  Wepsait ofisial
 Delpher (edishonnan disponibel online 1884-1995)

Category:Korant
Category:Kòrsou